В предишно видео
използвахме такъв модел с частици,
за да обясним една реакция,
но не само да обясним реакцията,
а и да изравним химичната реакция.
Начертах на ръка тези частици,
атомите в този модел с частици,
като се опитах да представя сравнително точно
реалните им относителни размери.
Въглеродните атоми са малко по-големи от кислородните атоми
и двата са много по-големи от водородните атоми.
В това видео
ще разширим разбирането си за използването на модели с частици,
за да започнем да онагледяваме какво може да се случва
в една смес от
някои от тези реагиращи вещества.
Вляво имам
различните молекули.
Имам две молекули метан.
Имам три молекули вода.
И искам заедно с теб
да начертаем какво бихме очаквали да видим след реакцията.
И те окуражавам, както винаги, да спреш видеото
и да видиш дали можеш да опиташ това,
може би с лист хартия и молив,
или поне да опиташ да си го представиш,
преди да го направим заедно.
Добре, нека сега го направим заедно.
Знаем, че за всеки мол метан и всеки мол вода
ще произведем един мол въглероден моноксид
и три мола молекулярен водород.
И всяка от тези молекули водород
има два водородни атома.
Да кажем, че реагират тази молекула и тази молекула. (показва на чертежа)
Те ще произведат една молекула въглероден моноксид.
Ще опитам да спазя относителните размери.
Един въглероден моноксид.
И после ще произведат шест водородни атома,
които образуват три молекули водород.
Нека направим...
това са две, четири,
после ще направя една молекула тук,
с тези тук стават шест атома водород.
Добре, погрижих се за това и това. (поставя знак на схемата)
Сега можем да си представим, че, може би, тази водна молекула
реагира с тази молекула метан
и това ще произведе друга молекула въглероден моноксид.
Нека начертая това
с приблизително точния размер.
Друга молекула въглероден моноксид
и още три молекули водород,
общо още шест водородни атома.
Това са една, два,
три молекули водород.
И сега имаме тази вода тук,
която нямаше с кого да реагира в тази ситуация,
нямаше партньор.
И това ще е просто една останала молекула реактант.
Нека начертая това тук.
Тази молекула вода може да е
точно ето тук.
И това е един полезен начин
да онагледим какво се случва при реакцията.
Помни, това се случва при много висока температура.
Тези частици се удрят, отскачат едни от други и така нататък.
И после, когато реагират, може да получиш това,
но тази водна молекула нямаше с кого да реагира,
така че можеш да гледаш на нея като остатък
след реакцията.